OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

KLASA: 003-06/18-01/ 11
URBROJ: 2178/01-17-18-02

U Slavonskom Brodu, 31. listopada 2018. godine

ZAPISNIK

sa četrnaeste (14.) sjednice Školskog odbora Obrtničke škole Slavonski Brod održane

dana 31. listopada 2018. godine u 15:15 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je sjednicu Školskog odbora. Na početku je pozdravio sve prisutne te utvrdio da su na sjednici prisutni Dubravka Pracny, Ante Cvitković, Mihaela Deanović, Mirela Đaković, Danijela Petrović, Krunoslav Ravnjak i predsjednik Krešimir Grubanović. Na sjednici Školskog odbora prisutna je ravnateljica Anita Holub prof. i tajnica Ankica Lopojda. Budući da postoji kvorum za pravovaljano odlučivanje predsjednik Školskog odbora Krešimir Grubanović, prof. predložio je sljedeći

dnevni red:

1. Usvajanje Zapisnika s trinaeste (13.) sjednice Školskog odbora Obrtničke škole

 Slavonski Brod

2. Davanje ravnateljici škole prethodne suglasnosti za zasnivanje radnog odnosa nakon

 provedenog natječaja

3. Usvajanje Pravilnika o kućnom redu Obrtničke škole Slavonski Brod

4. Davanje u najam školskog prostora

5. Različito

Predloženi dnevni red za današnju sjednicu Školskog odbora Obrtničke škole Slavonski Brod jednoglasno je usvojen.

Ad 1)

Predsjednik Školskog odbora Krešimir Grubanović, prof. zamolio je članove Školskog odbora da se izjasne o prihvaćanju zapisnika sa prethodne trinaeste (13.) sjednice Školskog odbora Obrtničke škole Slavonski Brod koji im dostavljen uz poziv na današnju sjednicu. Na Zapisnik sa prethodne sjednice Školskog odbora nije bilo pitanja niti te je jednoglasno donesena sljedeća

Odluka

usvaja se Zapisnik sa trinaeste (13.) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 26. rujna 2018. godine.

Ad 2)

Predsjednik Školskog odbora predao je riječ ravnateljici škole Aniti Holub,prof. Ravnateljica je navela da je škola nakon zaprimanja suglasnosti Ureda državne uprave u Brodsko-posavskoj županiji dana 22. listopada 2018. godine objavila natječaj za slijedeća radna mjesta:1) nastavnik hrvatskog jezika – jedan (1) izvršitelj na neodređeno puno radno vrijeme; 2) nastavnik računarstva – jedan (1) izvršitelj na određeno nepuno radno vrijeme – 7 sati

nastave tjedno do kraja školske godine; 3) suradnika u nastavi za zanimanje konobar - jedan (1) izvršitelj na neodređeno puno radno vrijeme; 4) nastavnik politike i gospodarstva – jedan (1) izvršitelj na određeno puno radno vrijeme – do povratka radnice na radno mjesto; 5) nastavnik turističke geografije – jedan (1) izvršitelj na određeno nepuno radno vrijeme – 1 sat nastave tjedno do povratka radnice na radno mjesto. Na natječaj je pristiglo tridesetak prijava od čega najviše za radno mjesto nastavnika hrvatskog jezika. Na temelju pristiglih prijava i uvida u potpunu natječajnu dokumentaciju ravnateljica Anita Holub, prof. molila je prethodnu suglasnost za svako radno mjesto pojedinačno. Za radno mjesto nastavnika hrvatskog jezika molila je suglasnost za Ivu Rukavina, prof. hrvatskog jezika i književnosti i povijesti, za radno mjesto nastavnika računarstva Petra Margetić, poslovnog informatičara, za radno mjesto suradnika u nastavi Đuru Babić, konobara specijalist, za radno mjesto nastavnika politike i gospodarstva Anitu Jergović te za radno mjesto nastavnika Turističke geografije Ivanu Lokmer, prof. S obzirom da se na natječaj nisu prijavile kvalificirane osobe za radno mjesto nastavnika računarstva i nastavnika turističke geografije ravnateljica će s predloženim kandidatima, ukoliko dobije suglasnost Školskog odbora, sklopiti ugovore o radu do provođenja novog natječaja. Nakon kraće rasprave članova Školskog odbora Obrtničke škole Slavonski Brod jednoglasno je donesen sljedeći

Zaključak

daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa za radna mjesta sa slijedećim kandidatima:

1. nastavnik hrvatskog jezika – Iva Rukavina, prof. hrvatskog jezika i književnosti;

2. nastavnik računarstva - Petar Margetić, posl. informatičar;

3. suradnika u nastavi za zanimanje konobar – Đuro Babić, konobar specijalist;

4. nastavnik politike i gospodarstva - Anita Jergović, prof. sociologije i prof. filozofije;

5. nastavnik turističke geografije - Ivana Lokmer, prof.

S prethodno navedenim kandidatima ravnateljica škole sklopiti će ugovore o radu sukladno zakonskim odredbama.

Ad 3)

Pod ovom točkom dnevnog reda ravnateljica Anita Holub, prof. pojasnila je da je prijedlog kućnog reda za Obrtničku školu Slavonski Brod, sukladno zakonskim odredbama, i odredbama Statuta Obrtničke škole Slavonski Brod, predložen i jednoglasno usvojen na sjednici Vijeća učenika održanoj dana 10. listopada 2018. godine, sjednici Vijeća roditelja održanoj dana 10. listopada 2018. godine te na sjednici Nastavničkog vijeća održanoj dana 23. listopada 2018. godine. Slijedom navedenog, pročitala je članovima Školskog odbora dosadašnje odredbe kućnog reda i pojasnila nove. Naime, nove odredbe se odnose na obvezu nošenja preobuće, opreme za nastavni sat tjelesne i zdravstvene kulture, izlaske sa nastavnog sata uz propusnice te školske redare. Budući da nije bilo niti pitanja niti prijedloga donesena je slijedeća

Odluka

usvaja se Pravilnik o kućnom redu Obrtničke škole Slavonski Brod

Ad 4)

Predsjednik Školskog odbora zamolio je ravnateljicu škole da pojasni ovu točku dnevnog reda. Ravnateljica je pojasnila da naša škola nema vanjsku pekarnicu, a činjenica je da se u pekarskom praktikumu ne napravi dovoljno peciva za sve učenike, postoji potreba i za prehranom učenika i putem automata za tople i hladne napitke odnosno slastice. Budući da smo dobili tri ponude ovlaštenih servisera, R&R d.o.o., Spaz samoposlužni aparati d.o.o. i Automati i servis Barišuć d.o.o. uvidom u njihove ponude ravnateljica smatra da je najpovoljnija ponuda Automata i servisa Barišić d.o.o. Naime, isti nam nudi automate po vrlo povoljnim cijenama te sama činjenica što je iz Slavonskog Broda daje nam i sigurnost za redovito punjenje i servisiranje automata. Ukoliko dobije suglasnost Školskog odbora tražiti će i suglasnost Brodsko-posavske županije prije samog sklapanja ugovora. Nakon uvida u pristigle ponude članovi Školskog odbora donijeli su jednoglasnu

Odluku

o davanju na korištenje dijela školskog hodnika za postavljanje automata za tople i hladne napitke u školskoj godini 2018./2019.

Dio hodnika Obrtničke škole Slavonski Brod daje se na korištenje AUTOMAT I SERVIS BARIŠIĆ d.o.o. za proizvodnju, trgovinu i usluge, Josipa Runjanina 5, 35 000 Slavonski Brod za postavljanje automata za tople i hladne napitke, odnosno jednog automata sa toplim napitcima i jednog automata za snack proizvode i hladne napitke za učenike Obrtničke škole Slavonski Brod. Naknada za korištenje školskog hodnika Obrtničke škole Slavonski Brod, Vladimira Nazora 9, 35 000 Slavonski Brod, za automate iznosi 10% od bruto prometa. Naknada prostora se plaća po računu izdanom po obračunu automata napravljenom krajem mjeseca za koji se obračun radi, a najkasnije do desetog idućeg mjeseca.

 Školski prostor dati će se na korištenje u vrijeme i na način kojim se neće remetiti redoviti rad Obrtničke škole Slavonski Brod.

Ad 5)

Ravnateljica je pod ovom točkom dnevnog reda pojasnila da je stupanjem na dužnost ravnateljice Obrtničke škole Slavonski Brod, preuzela i dužnost predsjednice Stolnoteniskog kluba „Obrtnička škola – Brod“. S obzirom na radove u našoj školi, a osobito na radove u školskoj sportskoj dvorani koji su započeli u kolovozu ove godine Stolnoteniski klub bio je izmješten iz školskih prostora. Naime, prostor Obrtničke škole Slavonski Brod od osnivanja besplatno je korišten i za potrebe stolnog tenisa. Budući da je dvorana kao i sanitarni čvorovi, kabinet nastavnika tjelesne i zdravstvene kulture te sve pomoćne prostorije preuređen, a škola je prije svega namijenjena učenicima i njihovim potrebama, molila je savjet članova Školskog odbora oko korištenja školske sportske dvorane za potrebe stolnoteniskog kluba.

Predsjednik Školskog odbora Krešimir Grubanović, prof. objasnio je da je Stolnoteniski klub „Obrtnička škola - Brod“ od samog osnutka vezan uz našu školu, a čije ime i nosi, te da smo do sada lijepo surađivali. Tijekom 27 godine postojanja trenizi su se uglavnom održavali u prostoru naše školske sportske dvorane. Na taj način naši učenici su bili pomalo ograničeni jer se nisu održavale mogle održavati izvannastavne aktivnosti. Smatra da dvorana treba služiti prvenstveno učenicima Obrtničke škole Slavonski Brod, a ne smijemo zaboraviti niti učenike Srednje medicinske škole Slavonski Brod koji istu također koriste za redovno održavanje nastave tjelesne i zdravstvene kulture.

Krunoslav Ravnjak, prof. smatra da bi prostor za održavanje treninga za članove Stolnoteniskog kluba trebao riješiti grad budući da je riječ o 1. Lizi. Našu školu pohađaju i učenici s teškoćama u razvoju te smo željeli nakon obnove dvorane i popratnih prostorija, jednu prostoriju urediti za potrebe takvih učenika. Ukoliko se tu skladište stolovi za stolni tenis isto neće biti moguće. Nadalje, za obnovu dvorane utrošena su znatna sredstva te smatra da se sada treba više pažnje posvetiti čuvanju školske imovine. Školska sportska dvorana služi zapravo učenicima dviju srednjih škola i to je i trebao bi biti prioritet.

Iako je riječ o dugoj tradiciji, ravnateljica napominje da svakako treba voditi računa i o troškovima, osobito za vrijeme sezone grijanja, a dobro znamo da se većina sadržaja vezana uz natjecanja stolnotenisača odvija vikendima. Škola se trenutno nalazi u nezavidnoj situaciji.

Nakon kraće rasprave članovi Školskog odbora jednoglasno su donijeli slijedeću

Odluku

Školski odbor Obrtničke škola Slavonski Brod smatra da u ovom trenutku nisu stečeni uvjeti da se školska sportska dvorana Obrtničke škole Slavonski Brod koristi u bilo koju drugu svrhu osim za održavanje nastave učenika Obrtničke škole Slavonski Brod i Srednje medicinske škole Slavonski Brod.

Nadalje, ravnateljica je obavijestila članove Školskog odbora da se Odluka Školskog odbora o prikupljanju novca za tzv.“štetu“ trenutno ne provodi s obzirom na trenutnu situaciju u školi. O početku realiziranja obavijestiti će ih na nekoj od slijedećih sjednica.

Predsjednik Školskog odbora Krešimir Grubanović, prof. pozvao je sve članove Školskog odbora da dođu na svečano otvorenje novoobnovljenih prostora škole dana 5. studenog 2018. godine u 12:00 sati.

Ravnateljica Anita Holub, prof. podsjetila je članove Školskog odbora da će petak 2. studenog biti nenastavni dan. Na upit prof. Petrović o zamjenama odsutnih nastavnika, ravnateljica je odgovorila da će zamjene odsutnih nastavnika od sada raditi sama, a za sada će to biti solidarne zamjene.

Budući da nije bilo više pitanja niti prijedloga na dnevni red sjednica Školskog odbora zaključena je u 16:16 sati.

Zapisnik vodila Predsjednik Školskog odbora

Ankica Lopojda Obrtničke škole Slavonski Brod

 Krešimir Grubanović, prof.